Supermodelle nou superma's! | SARIE
FOTO Instagram / @angelcandices	11 Oktober 2016
Supermodelle nou superma’s!	deur Gaynor Siljeur
Vriende wat saam swanger word, bly vriende. Só kan jy sê van die Victoria’s Secret-modelle Behati Prinsloo en Candice Swanepoel. Die twee beste vriendinne wat albei nou oorsee bly, een in Amerika en die ander in Brasilië, is reeds jare lank vriende en doen basies alles saam … tot babas kry!
Is dit net goeie beplanning of per toeval? Die Suid-Afrikaanse skoonheid en Victoria’s Secret-model Candice Swanepoel en haar verloofde, Hermann Nicoli, het op 5 Oktober hul seuntjie, Anacã, verwelkom. Dít slegs ’n paar weke ná die geboorte van mede-“engel“, die Namibiese model Behati, en haar man, die The Voice- beoordelaar Adam Levine, se dogtertjie, Dusty Rose, in September.
Behati het dié foto van die twee vriende gedeel waar sy Candice gelukwens. “Cheers Bru, ons het dit gedoen!”, het sy aan Candice gesê.
Happy Mother’s Day to all the amazing mothers in my life and happy almost mama’s day to us @behatiprinsloo so much love already. A photo posted by Candice Swanepoel (@angelcandices) on May 8, 2016 at 1:55pm PDT
Behati kon ook nie haar blydskap oor die vriende se gelyktydige swangerskappe inhou nie en het dié foto gedeel waar sy hulle as “dubbele moeilikheid” beskryf.
Ons hoop klein Dusty Rose en Anacã is net sulke goeie vriende soos hul ma’s!